Република Србија

Општина Рача

Број: 404-18/18-III-01

Дана: 19.02.2018. године

Рача

**ПИТАЊА И ОДГОВОРИ**

Дана 14.02.2018. године достављено је питање понуђача за јавну набавку - Санација постројења за пречишћавање пијаће воде у Рачи: број 3/18

**Питања:**

1) Постројење је дефинисано да ради са антрацитно пешчаним филтерима. Са друге стране, у предмеру се, везано за изношење и делимичну замену помињу само песак и шљунак.

Молимо Вас да одговорите да ли испуна филтера подразумева слој антрацита или не.

2) Због замене дела испуне потребно да дефинишете предвиђене гранулације слојева испуне и њихове уделе, односно количине за замену како би замена била одговарајућа

**Одговори:**

1) Испуна филтра не подразумева слој антрацита. Потребно је извршити замену испуне од кварцног песка и носецег слоја шљунка, у свему према према детаљима из важећег пројекта.

2) Предвиђена гранулација слоја филтарске испуне од кварцног песка је д(ефф)=0,7мм, са униформошћу зрна коефицијента: д60/д10=1,5, укупне дебљине слоја од 1м.

Предвиђена гранулација носећег слоја шљунка је:

фракција 16 - 32мм............8цм

фракција 8 - 16мм..............4цм

фракција 4 - 8мм................4цм

фракција 2 - 4мм.................4цм

Количине и једног и другог материјала за испуну филтра су дефинисане предмером као саставним делом конкурсне документације.

Напомена:

Предвиђено је потпуно уклањање свих постојећих слојева и једног и другог материјала из свих филтерских комора и њихово одлагање на привремену депонију коју одреди наџорни орган, са урачунатим коефицијентом растреситости од 1,25%, тако да је количина кварцног песка за уклањање 32м3, а количина шљунка за уклањање је 6,4м3 према горе датим гранулацијама шљунка.

Тренутно стање испуне и њене количине у постојећим филтарским коморама није потпуно познато и предмером је предвиђено коришћење постојећег материјала који би се након чишћења комора вратио у исте и набавка и уградња око 20% количине новог материјала истих карактеристика.